Id-Deċiżjoni tal-Kummissjoni
ta' l-4 ta' Ottubru 1993
li tiddifenixxi d-distinzjoni bejn "taxxi oħra marbuta mal-produzzjoni" u "konsum intermedju" għall-iskop ta' l-implimentazzjoni ta' l-Artikolu 1 tad-Direttiva tal-Kunsill 89/130/KEE, Euratom dwar l-armonizzazzjoni tal-kompilazzjoni tal-prodott gross nazzjonali bi prezzijiet tas-suq
(93/570/KEE, Euratom)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabilixxi il-Komunità Ekonomika Ewropea,
Wara li kkunsidrat it-Trattat li jistabilixxi l-Komunità Ewropea ta' l-Enerġija Atomika,
Wara li kkunsidrat id-Direttiva tal-Kunsill 89/130/KEE, Euratom, tat-13 ta' Frar 1989 dwar l-armonizzazzjoni tal-kompilazzjoni tal-prodott gross nazzjonali bi prezzijiet tas-suq [1], u b'mod partikolari l-Artikolu 1 tiegħu,
Billi għall-iskop tad-definizzjoni tal-prodott gross nazzjonali bil-prezzijiet tas-suq (GNPmp) skond l-Artikolu 1 tad-Direttiva 89/130/KEE, l-Euratom, huwa neċessarju li tiġi ċċarata d-distinzjoni bejn pagamenti ta' taxxi oħra marbuta mal-produzzjoni u x-xiri ta' servizzi fil-konsum intermedju kif użat għall-iskop tas-Sistema Ewropea ta' Kontijiet Ekonomiċi Integrati;
Billi l-miżuri previsti f'din id-Deċiżjoni huma skond l-opinjoni tal-Kumitat stabbilit bl-Artikolu 6 tad-Direttiva 89/130/KEE, Euratom,
ADOTTAT DAN IR-REGOLAMENT:
Artikolu 1
Għall-iskop ta' l-implimentazzjoni ta' l-Artikolu 1 tad-Direttiva 89/130/KEE, Euratom, id-dispożizzjonijiet li jikkonċernaw id-distinzjoni bejn taxxi oħra marbuta ma' produzzjoni u x-xiri ta' servizzi fil-konsum intermedju għandhom ikunu kif definiti fl-Anness ma' hawnhekk.
Artikolu 2
Din id-Deċiżjoni hija indirizzata lill-Istati Membri.
Magħmula fi Brussel, fl-4 ta' Ottubru 1993.